CELEX: 62021CN0133
Language: mt
Date: 2021-03-03 00:00:00
Title: Kawża C-133/21: Talba għal deċiżjoni preliminari mressqa mill-Efeteio Athinon (il-Greċja) fit-3 ta’ Marzu 2021 – VP, CX, RG, TR et vs Elliniko Dimosio

31.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/14
            
         
      Talba għal deċiżjoni preliminari mressqa mill-Efeteio Athinon (il-Greċja) fit-3 ta’ Marzu 2021 – VP, CX, RG, TR et vs Elliniko Dimosio
      (Kawża C-133/21)
      (2021/C 206/18)
      Lingwa tal-kawża: il-Grieg
      
         Qorti tar-rinviju
      
      Efeteio Athinon
      
         Partijiet fil-kawża prinċipali
      
      
         Rikorrenti: VP, CX, RG, TR et
      
      
         Konvenut: Elliniko Dimosio
      
         Domandi preliminari
      
      
                  1)
               
               
                  Leġiżlazzjoni nazzjonali, bħalma hija dik inkwistjoni fil-kawża prinċipali, li timponi differenza fit-trattament fil-qasam tas-salarji bi preġudizzju għall-ħaddiema impjegati b’kuntratt għal żmien determinat, fis-sens tal-klawżola 1 tad-Direttiva tal-Kunsill 1999/70/KE tat 28 ta’ Ġunju 1999 dwar il-ftehim qafas dwar xogħol għal żmien fiss konkluż mill-ETUC, mill-UNICE u miċ-CEEP (1), b’paragun ma’ ħaddiem għal żmien indeterminat komparabbli, fuq il-bażi biss tal-kriterju ta’ distinzjoni li l-kuntratt tagħhom huwa kklassifikat mill-persuna li timpjega jew mil-liġi bħala kuntratt ta’ xogħol għal żmien determinat, hija konformi mal-klawżola 4 tad-Direttiva 1999/70/KE?
               
            
                  2)
               
               
                  B’mod partikolari, leġiżlazzjoni nazzjonali li abbażi tagħha differenza fit-trattament fil-qasam tas-salarji fir-rigward ta’ ċerti ħaddiema hija ġġustifikata minħabba li dawn tal-aħħar ipprovdew ix-xogħol tagħhom taħt kuntratti għal żmien determinat meta kienu jafu bil-fatt li dawn il-kuntratti kienu intiżi sabiex jissodisfaw bżonnijiet permanenti u fit-tul tal-persuna li timpjega, hija konformi mal-klawżola 4 tad-Direttiva 1999/70/KE?
               
            
         (1)  ĠU Edizzjoni Speċjali bil-Malti, Kapitolu 5, Vol. 3, p. 368.